**לוח קיר פעיל לחודש אדר**

**ליצן , ליצן שעל הקיר מהי הנתינה שאת יומי תאיר? דף למורה**

**מהלך השיעור**

**יחידה ראשונה: הצגת הנושא והתהליך בפני הכיתה- 45 דק**

1. רעיונות לנתינה יוצעו על ידי ילדי הכתה.כל ילד/ה יחשוב וינסח רעיון שניתן לביצוע בכתה או בהפסקה .
2. הרעיונות ייכתבו על פתקית מיוחדת עם דמות הליצן שתחולק ע"י המורה. (מצורף) יוזם הרעיון יכתוב את שמו מתחת לרעיון.

**יחידה שנייה: ביצוע 45 דק**

1. בכל הפסקת הבקר במשך שלושה ימים ישלוף כל ילד "משימת נתינה" מן הכיס אותה יצטרך לבצע במהלך היום.
2. כל משימה שנשלפה – תיתלה מסביב לליצן שעל הקיר או על לוח עם מהדקי אטב על מנת שהילדים ייחשפו למגוון משימות הנתינה.
3. בסוף היום, כל ילד יכתוב על רצועה צבעונית מה הרגיש בעקבות משימת הנתינה שלו על "מגילת הנתינה" ויציין את שמו. וכך מגילת הנתינה תלך ותתמלא מידי יום.

הילדים יוכלו לקרוא על תחושות, רגשות, מחשבות של חבריהם בעקבות הנתינה.

1. המורה תמנה "אחשדרפנים " שידביקו את הרצועות על מגילת הנתינה.

הערה: ניתן לתת משימות נתינה לזוגות, לקבוצה.

המשימות לזוגות ובקבוצות ידרבנו ילדים לבצע דברים שלא העזו לעשות לבד.

רעיונות למשימות נתינה בכתה/בהפסקה.

* סדר את ספריית הכתה.
* עזור לתורנים לנקות את הכתה.
* תן מחמאה לילד שלא מצפה מימך למחמאה.
* כתוב ברכה לילדי חודש אדר.
* לך לאחל לכל ילדי החודש יום הולדת שמח.
* עזור לילד מתקשה לארגן את חפציו.
* הצע לילד מתקשה לעבוד איתו במשותף.
* צייר ציור והקדש אותו ל...

**שלב ג: אחרי שלושה ימים כדאי לערוך דיון:- 45 דק**

* 1. באילו נתינות התנסיתם ?
  2. איך הרגשתם לאחר ביצוע המשימה?
  3. איך זה השפיע על האווירה בכתה?
  4. איך אפשר להרחיב את מעגלי הנתינה?

ציוד

* לוח ועליו תמונת ליצן (מצורף). מתחת לתמונתו של הליצן ייתלה מעין "כיס" לכרטיסי הנתינה, ומסביבו מקומות לתלית כרטיסים.
* כרטיסי נתינה
* מגילת הנתינה

כרטיסים לכתיבת מעשי הנתינה:

|  |  |
| --- | --- |
|  |  |
|  |  |
|  |  |
|  |  |

clown4

**מגילת הנתינה**

ויהי בימי כתה .......

היא הכתה שיודעת לתת מכל הלב ומכל הנשמה ובה..... תלמידים

בשנת ........ להיותם בבית ספר ...

ויתנו ככל אשר יכלו

והימים האלה ייזכרו בכל השנים הבאות בהיותם בבית הספר.

